
	[bookmark: nev]HAVRANEK EVELIN
havranekevelin1234@gmail.com
Gazdálkodási és menedzsment
BSc, 5. félév
Pannon Egyetem
Gazdálkodási Kar Zalaegerszeg
	
[bookmark: _GoBack]






Témavezető:
	Dr. Antal Anita
egyetemi docens, PE GKZ




Hova vezet, ha vezet? - Az útdíjrendszer hatásvizsgálata hazai és nemzetközi perspektívából

Kulcsszavak: útdíj; útdíjrendszer; hatásvizsgálat; költségnövekmény; közúti áruszállítás
A kutatás fókuszában magyar és Európa területén elhelyezkedő kiválasztott országok útdíjrendszere, a közúti áruszállításban betöltött szerepének vizsgálata áll. A 2023-2024-ben hazai és nemzetközi színtéren bekövetkezett útdíjemelkedés miatt jelentősen megnőtt a fuvarozással foglalkozó vállalkozások úthasználatra fordított költsége.
Kutatásom célja a drasztikusan megemelt útdíjak hatásának felmérése a közúti áruszállítással foglalkozó vállalkozások gazdálkodására. Vizsgálom az iparági trendek érvényesülését a mintában, valamint összehasonlító elemzést készítek a hazai és nemzetközi útdíjrendszerek hasonlóságairól és különbségeiről. Továbbá értékelem a vállalkozások stratégiai lépéseit, és javaslatot teszek optimális megoldásokra.
Kutatási kérdéseim:
1. Milyen azonosságok és különbözőségek azonosíthatók a magyar és Európa területén elhelyezkedő kiválasztott országok útdíjrendszerében?
2. Milyen hatásai lehetnek az útdíj által okozott költségnövekményének a közúti áruszállításban érintett cégek gazdálkodására?
3. Milyen mértékben érvényesültek az általános iparági trendek a vizsgált vállalkozások gazdálkodásában az elmúlt 5 évben?
4. Melyik válaszlépés, stratégiai megoldás lenne az optimális a vállalkozásoknál a költség növekmény kezelésére?
5. Okoz-e és ha igen, milyen kihívásokat okoz a digitalizációs trend az útdíj bevallásával, teljesítésével kapcsolatosan?
Kutatásom módszertanilag esettanulmány, amely során szakértői kiválasztással a közúti árufuvarozásban érintett vállalkozásokat elemzem. A primer kutatás során mélyinterjúkat készítek a kiválasztott vállalkozásokkal, illetve kérdőívet küldök ki a közúti árufuvarozással foglalkozóknak a minta elemszámának növelése céljából. A kapott információkat statisztikai és pénzügyi módszerekkel dolgozom fel, melyhez technikai eszközként a MS Word-öt, MS Excel-t veszem segítségül.
Kutatásom eredményeként, hiánypótló jelleggel összehasonlító elemzés készül az útdíjrendszerek működéséről hazai és nemzetközi viszonylatban. Felsorakoztatom azokat a hatáselemeket, amelyek a drasztikus útdíj emelés következményeképpen megjelenhetnek a vállalkozások gazdálkodásában. A fuvarozási ágazatban általánosan megjelenő trendek vizsgálati mintán való érvényesülését mutatom be. Az útdíj emelkedés miatti költségnövekmény kezelésére javaslatot teszek az optimálisnak értékelhető megoldás kiválasztására és a jelenleg megállapított fuvardíjak alkalmazásához megadom az adott útvonalra vonatkozó fedezeti pont meghatározásának módszerét.



